ગૌરવ યાત્રામાં ભાગ લેવા પહોંચેલ મધ્યપ્રદેશના મુખ્યમંત્રી શિવરાજસિંહ ચૌહાણે અંકલેશ્વર ખાતે રાહુલ ગાંધી પર આકરા પ્રહારો કર્યા હતા. તેમણે કહ્યું હતું કે, જેણે કોઇ દિવસની પૂજાની થાળી હાથમાં નથી લીધી, એ મંદિરમાં જઇ તિલક કરે છે. કોંગ્રેસ પર પ્રહારો કરતાં તેમણે કહ્યું હતું કે, સરદાર પટેલ ન હોત ભારત એક ના થયું હોત. નેહરુએ જમ્મુ-કાશ્મીરનો મુદ્દો પોતાની પાસે ન રાખતાં સરદાર પટેલને આપ્યો હોત તો આજે પરિસ્થિતિ કંઇ અલગ હોત. આ પહેલાં રાજસ્થાનના મુખ્યમંત્રી વસુંધરા રાજે અને ઉત્તર પ્રદેશના મુખ્યમંત્રી યોગી આદિત્યનાથ પણ ગૌરવ યાત્રામાં જોડાઇ ચૂક્યાં છે.